Con a popularización y expansión d'as nuevas tecnolochíes, o esperanto ha ganato una nueva fuerza propulsora y gracias a ixo se puet parlar d'una renaixencia de l'idioma. En internet se pueden trobar milenta de pachinas web en esperanto, cursos, foros, salas de chat, blogs, grupos de debate, vidios, prensa, etc. Un dato significativo d'a situación d'o esperanto ye o numero d'articlos en ista luenga en Vikipedio, a Wikipedia en esperanto, mas de 170.000 en noviembre de 2012, con endize de profundidat 16 y unas zifras superiors a las de muitas luengas etnicas. En febrero de 2012, o traductor de Google incorporó o esperanto a la suya lista d'idiomas.